Kosidba na Kupresu
<s>Kosidba na Kupresu ili Štrljanica (što je lokalni naziv za običaj) je godišnje natjecanje u kosidbi koje se održava u julu na specifičnoj livadi Štrljanica, najnižem dijelu  Kupreškog polja, Kupres, Bosna i Hercegovina.</s><s>Predpostavlja se da se održava još od 1687. godine..</s><s>Slobodno sudjeluju sve etničke i vjerske skupine i pojedinci na Kupresu, s tim da se običaj smatra temeljom kulturnog identiteta kraja, bez obzira na porijeklo ljudi.</s><s>Za čuvanje tradicije najzaslužniji su sami učesnici i Udruženje kosača Kupres.</s>

<s>Dani Kosidbe na Kupresu su tradicionalna kupreška manifestacija u prvoj sedmici jula mjeseca.</s><s>Osim u košnji, održava se takmičenje i u bacanju kamena s ramena, utrkama konja, skoku u dalj, povlačenju konopa i ostalim tradicionalnim sportovima.</s><s>U sklopu Dana kosidbe održava se i Međunarodni festival folklora koji redovno posjećuju folklorne grupe iz cijele regije.</s>

<s>Košenje trave na toj visini zahtijeva snagu i posebnu tehniku.</s><s>Natjecanje uključuje ručno košenje trave kosom, a ocjenjuje se prema vremenu, trudu i količini pokošene trave.</s><s>Priznata su tri najbolja kosca, a glavni kosac (kosbaša, kolibaša) tretira se kao voditelj koji osigurava uspješnu košnju svih polja za prikupljanje sijena za stoku.</s><s>Na Kupresu je biti kosbaša bila najveća čast i ugled, sve do polovine 20. stoljeća, pa i još neko vrijeme.</s><s>Sijeno je bilo neophodno za prehranu stoke u dugim i surovim kupreškim zimama, pa je koševina i spremanje sijena bila najznačajnija i za opstanak presudna aktivnost.</s>

<s>Muškarci, počevši od osamnaeste godine, tradicionalno su natjecatelji, a tradicija se unutar porodice prenosi s oca na sina.</s><s>Žene grabljaju travu i pripremaju hranu za goste.</s><s>Ostali elementi povezani s natjecanjem su narodne nošnje, kovanje kosa i priprema stoke za natjecanje.</s>

<s>Na 15. zasjedanju Međuvladine komisije za očuvanje nematerijalne baštine 2020. godine (15.</s><s>COM), zahvaljujući svojim karakteristikama i specifičnostima, Kosidba na Kupresu je upisana na UNESCO-vu reprezentativnu listu nematerijalne svjetske baštine kao četvrta na toj listi.</s>

<s>Reference</s>

<s>Nematerijalna svjetska baština u Bosni i Hercegovini</s>

